**סיכום פגישת ועד מיום 8.1.18**

**נוכחים:** לריסה ראם, קלאודיה קונסון, אינה מושייב, דיאנה דבורקין, חני ורדי, אורנה קשבי, אמנדה קלאר, מירי מירלשווילי, סימה גרופי, טובה דביר, זהבה מימון, רבקה אוברציגר.

**דיון:**

1. הצטרפה זהבה ויזר – בעבר אחות ארצית בשרות לזקן במשרד הרווחה.
2. כנסים – מסקנות והפקת לקחים.
3. כנס העמותה – הכנס היה ברמה טובה וזכה לתגובות טובות. תודות לקלאודיה וצוותה על הפעילות והארגון. הצוות מהדרום מעוניין לקיים כנס דומה כל שנה.

המצגות מהכנס הועלו לאתר, קלאודיה תעביר את המייל של המרצים מחו"ל, נפנה אליהם בבקשה לקבל את המצגות שלהם.

היתה נוכחות יפה מהדרום ומכל הארץ סה"כ כ- 250 משתתפים.

הערות לכנס – לוח הזמנים היה צפוף מדי.

העמותה עדיין לא תפסה את מקומה כמשמעותית.

היתה ציפיה שבארגון הכנס יהיו שותפים יותר בעלי תפקידים משמעותיים, כמו אחיות ראשיות, נציגי קופות וכו . הועלו הצעות שונות אך בגלל מורכבות הנושא הוחלט להקדיש לנושא ישיבה מיוחדת.

בדיקת עלות תועלת – קלאודיה מפרסמת את כל הכנסים כולל הכנסים של העמותה. בעקבות הכנס היתה הרשמה של אחיות נוספות לעמותה. הכנס הוסיף יוקרה לעמותה.

סך העלות לעמותה כ- 15,000 ש"ח.

1. כנס העמותות – מתוכננת פגישה עם מירב בן נתן, יסעו מטעמנו חני, סועד וזהבה. הנקודות שאנו רוצים להעלות: - לא היה יצוג לגריאטריה, בכנס הבא נדרוש פאנל של גריאטריה. הבעיה היתה שהעבודות שהוגשו לא היו מחקריות ולא ברמה מספקת לדרישות ולקריטריונים שנקבעו. מתברר שיש בעיה בשטח בהעברת שאלונים במוסדות לצורך מחקר, העמותה תבחון אפשרות של עזרה בנושא. יחד עם זאת חשוב לנו להציג מודלים של טיפול או פרויקטים לטובת המטופלים

ולאו דוקא מחקרים.

– יוקר הכנס והנושא של התשלום והספונסרים לא היה ברור.

1. הכנס במאי 2018 – נקיים את הכנס באמצעות מדיקל מדיה, המקום המוצע גני התערוכה. הנושא המוצע: נושא החושים, עדיין לא נבחר שם לכנס.

במסגרת הכנס אנו רוצים להעניק פרס לאחות או צוות סיעודי. נבחרו תתי ועדות. תת ועדה לארגון הכנס – אמנדה, זהבה וייזר, חני, דיאנה. מרכזת הועדה – זהבה.

תת ועדה לקריטריונים להענקת הפרס – לריסה, מירי, סימה, רבקה וטובה.

1. כנס בסנט פטרבורג – מתוכנן סיור עם השתתפות בכנס בתאריכים 13.5.18 – 19.5. נושא הכנס – תפקיד האחות בגריאטריה. משתתפים בכנס פרטנרים מאוניברסיטת אוסלו, מארה"ב, גם הג'וינט מעורב. יהיו גם מרצים מישראל. המרצים מקבלים טיסה ומלון לימי הכנס. הוחלט שאינה מישייב תרצה מטעם העמותה ותציג את העמותה ואת מה שקורה בארץ בנוסף לנושא הרצאתה. תקבל מימון לטיסה ומלון ע"י מארגני הכנס, העמותה תוסיף את היתרה לשהות ולימי הסיור. העמותה תיתן שי ומכתב לבתי החולים והמוסדות בהם יתקיים הסיור. מי שנוסע לכנס חייב להרשם לעמותה.
2. קורס הסמכה למעשיות – התקיימה פגישה עם אבא ושוש גולדברג, התקבל אישור עקרוני לקיום הקורס. יש להציג למנהל הסיעוד שיש מספיק מועמדות לקורס. נבקש ממנהל הסיעוד את הקריטריונים לקורס, נכין שאלון לזהוי המועמדות ומכתב למנהלי המוסדות באמצעות אבא. נפנה גם למנהלות בי"ח כלליים. באחריות זהבה וייזר.
3. התלונות על התעללות ופעילות המשטרה במוסדות – השאלה איך אנחנו כעמותה מתמודדים עם הנושא ואיך אנחנו עוזרים לאחיות בשטח. הוחלט להוציא עצומה שנפיץ לחתימת האחיות וכל המעורבים בתחום. סימה תכתוב את העצומה שתועבר לכולם להערות, טובה תפיץ לכל חברות העמותה ומצופה שכל אחת תעביר לצוותים ולחוגים שלה.

ננסה לפנות גם לאמצעי תקשורת ולקובעי מדיניות. בגלל שלא הצלחנו לקבוע פגישה עם אילנה כהן זהבה וייזר תנסה לפנות לניסנקורן.

1. עמוד הפיסבוק של העמותה – השתמשנו כ-3 שנים, כעת דורשים שמאחורי כל חברה יעמוד פרופיל של אישיות מסוימת. אינה מוכנה ליצג, העבירה את התעודות אך בשלב זה עמוד הפיסבוק עוד חסום.

רשמה

רבקה אוברציגר